
યૂસફને ગુલામ તરીકે વેચવામાં આવે છે
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 2: ઈશ્વરના પરાક્રમી માણસો

પાઠની રજૂઆત
શરૂઆત
બાળકોને પૂછો કે શું તેમનું કોઈ લાડકું નામ કે હુલામણું નામ છે જે કુટુંબ અને મિત્રો તેમને કહે છે. કદાચ તમારું, શિક્ષકનું, પણ હોય! હુલામણું નામ ઘણી વાર વ્યક્તિનું લક્ષણ બતાવે છે. યૂસફનું એક હુલામણું નામ હતું જે તેના ભાઈઓએ તેને આપ્યું: “પેલો સ્વપ્નદ્રષ્ટા”. તે માયાળુપણે કે પ્રશંસા તરીકે કહેવાયું ન હતું. ચિત્ર 5 બતાવો. અત્યાર સુધીની વાર્તાનું ટૂંકમાં પુનરાવર્તન કરો.
આજના શિક્ષણના મુખ્ય મુદ્દાઓ
	1.તેમના પિતા યાકૂબે યૂસફને મોકલ્યો કે તે જુએ કે તેના ભાઈઓ ટોળાંની સંભાળ કેવી રીતે રાખે છે (37:12-14).
	2.યૂસફને પોતાના ભાઈઓને શોધવામાં થોડી મુશ્કેલી પડી (37:15-17).
	3.તેના ભાઈઓએ તેને આવતો જોયો. તેમણે તેને મારી નાખવાની તક ઝડપવાનું નક્કી કર્યું. કદાચ તેઓ વધુ ગુસ્સે હતા કારણ કે તેમના પિતાએ આ નાના છોકરાને મોટા ભાઈઓ શું કરે છે તે જોવા મોકલ્યો હતો (37:18-20).
	4.સૌથી મોટા ભાઈ રૂબેને તેમને અટકાવ્યા. આ પ્રસંગ તમારા પોતાના શબ્દોમાં કહો (કલમ 21-24). દલીલ બતાવવા તમે જુદા જુદા ભાઈઓની ભૂમિકા ભજવી શકો.
તેમણે યૂસફને સૂકા કૂવામાં નાખી દીધો અને રૂબેન કદાચ પશુઓની સંભાળ રાખવા ચાલ્યો ગયો.
	5.યૂસફ જે ખોરાક લાવ્યો હતો તે તેઓ ખાતા હતા ત્યારે ભાઈઓએ કેટલાક વેપારીઓને પસાર થતા જોયા. બીજા એક ભાઈ યહૂદાએ સૂચવ્યું કે યૂસફને આ વેપારીઓને ગુલામ તરીકે વેચી દઈએ. તેને ચાંદીના 20 સિક્કામાં વેચવામાં આવ્યો અને મિસર લઈ જવામાં આવ્યો (37:25-28).
ચિત્ર 6 બતાવો.
	6.રૂબેન પાછો આવ્યો ત્યારે યૂસફ જતો રહ્યો હતો. ભાઈઓએ પિતાને કહ્યું કે રસ્તામાં જંગલી પ્રાણીએ યૂસફને મારી નાખ્યો છે. યાકૂબ ખૂબ ખૂબ દુઃખી થયો (37:29-35).
	7.મિસરમાં યૂસફને એક મહત્ત્વના સૈનિક પાસે ગુલામ તરીકે વેચવામાં આવ્યો (37:36).
વાર્તા પ્રત્યે આપણો પ્રતિભાવ
યૂસફ સાથે કેટલીક ભયંકર બાબતો બની. વર્ષો પછી, યૂસફ પોતાના ભાઈઓને ફરી મળ્યો ત્યારે તેણે તેમને આજની મુખપાઠ કલમના શબ્દો કહ્યા.
ઈશ્વરે યૂસફના મિસરમાંના રોકાણનો ખાસ હેતુ માટે ઉપયોગ કર્યો, જે આપણે પછીથી જોઈશું. ઈશ્વર આપણી સાથે દરેક પ્રકારની બાબતો બનવા દે છે જેથી આપણે હંમેશાં તેમના પર ભરોસો રાખતાં શીખીએ. જો શક્ય હોય તો તમારા પોતાના અનુભવમાંથી ઉદાહરણ આપીને સમજાવો.
મુખપાઠ કલમ દૃઢ કરાવો

